Еди Маринов
Белези

chitanka.info

Лицето ми е пълно с белези,

усмивката ми е гротескна,

затова и рядко я използвам,

сигурно ще се стреснеш,

когато видиш как се смея,

а пък сърцето е перверзно,

оперирано от хумор,

неспокойно, неуморно,

носи белези и то —

от задоволеност,

от добър живот,

от гледане в саксия,

от твърде много обич,

затова и стана истински

цинично, злобно,

затова кара думите

да са камшици,

да нараняват точно там,

където най-боли,

да палят с огнени езици

душите на другите…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.